ቀጣዩን ምርጫ ስኬታማ ለማድረግ የምርጫ ቦርድ ከሲቪክ ማህበራት ጋር ተወያየ
የ2012ቱን ሃገራዊ ምርጫ ስኬታማ ለማድረግ የምርጫ ቦርድ ከ70 በላይ የሲቪክ ማህበራት ጋር ተወያየቷል፡፡የምርጫ ቦርድ ሰብሳቢ ወይዘሪት ብርቱካን ሚዴቅሳ እንደገለጹት በቅድመ ምርጫ፣ በምርጫ ሂደትና ከምርጫ በኋላ የሚነሱ ውዝግቦችን በማስቀረት በኩል የሲቪክ ማህበራት ሚና ከፍተኛ መሆን አለበት ፡፡በተጨማሪም መራጮችን ግንዛቤ በማስጨበት በኩል ያላቸውን ሃላፊነት የሲቪክ ማህበራት እንዲወጡ ጥሪ አቅርበዋል፡፡እንደ ሰብሳቢዋ ገለጻ ምርጫው ከመካሄዱ በፊት የህዝብ አመኔታን ለማግኘት የሚያስችሉ የመዋቅር እና የምርጫ ህግ ማሻሻያዎች እየተሰሩ ነው፡፡አነዚህ ተግባራት ሲጠናቀቁም ወየቀጣዩን ምርጫ ዕቅድ የማውጣት ስራ እንደሚሰራም ወይዘሪት ብርቱካን ተናግረዋል፡፡በመድረኩ የሲቪክ ማህበራት በምርጫ ሂደት ሊኖራቸው ስለሚገባው ተሳትፎ እንዲሁም ሃገራዊ እና አለም አቀፋዊ ተሞክሮዎች ቀርበው ውይይት ተደርጎባቸዋል፡፡